
Бүген Татарстан Республикасы Президенты Рөстәм Миңнеханов Новгород өлкәсе губернаторы Александр Никитин белән очрашты.

Очрашу Әлмәттә "Кванториум" балалар технопаркында узды.

Александр Никитин Әлмәттә Нефть һәм газ сәнәгате хезмәткәрләре көненә һәм Татарстанның нефть ятмаларын сәнәгый үзләштерә башлауга 75 ел тулуга багышланган бәйрәм чараларында катнаша.

Очрашуда яклар алга таба төбәкара хезмәттәшлек мәсьәләләре турында сөйләштеләр һәм берничә килешү имзаладылар.

Бүген Әлмәткә троллейбус «Мегаполис» Тролза 5265.03 яңа моделе шәһәр юлларына чыкты. Аны энергияне туплаучы җиһаз белән тәэмин иткәннрә һәм Әлмәттә ул опытлы эксплуатация өчен килде.

Бүген троллейбуста "Сәламәтлек" паркыннан "Татнефть" компаниясенең баш офисына кадәр Татарстан Республикасы Президенты Рөстәм Миңнеханов һәм башка рәсми затлар барды.


Бүген Татарстан Республикасы Президенты Рөстәм Миңнеханов Әлмәттә эш сәфәрендә.

Төп максаты - Нефть һәм газ сәнәгате хезмәткәрләре көненә һәм Татарстанның нефть ятмаларын сәнәгый үзләштерә башлауга 75 ел тулуга багышланган бәйрәм чараларында катнашу.

Бүген Әлмәттә Татарстан Президенты берничә объектны карарга планлаштыра, шул исәптән яңа паркны, "Татнефть" ГАҖ парк зонасын, перинаталь үзәкле балалар шәһәр хастаханәсе, Бөтенроссия яшьләр инновацион сәнгате үзәкләре конференциясендә һәм Агроробофестивальдә катнашачак.

Хөрмәтле нефть һәм газ сәнәгате хезмәткәрләре, тармакның ветераннары!

Татарстан Республикасы исеменнән һәм шәхсән үзем сезне чын күңелдән һөнәри бәйрәмегез – Нефть һәм газ сәнәгате хезмәткәрләре көне уңаеннан тәбрик итәм.

Нефть һәм газ – илебезнең зур байлыгы. Сезнең тырыш хезмәтегез, эшегезне һөнәри осталык һәм җаваплылык белән башкаруыгыз ил икътисадының нигезен тәшкил итә, гражданнарыбызның мул тормышын, лаеклы киләчәген гарантияли.

Татарстан Премьер-министры, республиканың регби федерациясе рәисе Алексей Песошин бүген Казанда киләсе елда Россия чемпионатларында чыгыш ясаячак профессиональ регби клубы булачагына өмет белдерде. Бу хакта ул журналистларга пресс-конференция барышында җиткерде.

Бүген, 1 сентябрь, Белем көнендә Татарстан Республикасы Президенты Рөстәм Миңнеханов Түбән Камада ике мөһим социаль объект – «Мы» 95 нче балалар бакчасын һәм «Норма 36» 36 нчы мәктәбен ачу тантанасында катнашты.

Мәктәп шәһәрнең иң яшь микрорайонында (47 микрорайонда) урнашкан. Бу – республика программасы һәм Татарстан Президенты ярдәме белән соңгы 17 ел эчендә ачылган беренче мәгариф учреждениесе.

Бүген иртән Татарстан Республикасы Президенты Рөстәм Миңнеханов Россия Федераль монополиягә каршы хезмәте башлыгы Игорь Артемьев белән очрашты.

Очрашу Татарстан Республикасы Хөкүмәте Йортында узды.

Искәртәбез, Россия ФМХ башлыгы Казанга кичә килде.

Татарстан Республикасы Премьер-министры Алексей Песошин бүген Белем көнендә Чаллыда яңа мәктәп ачты.

Бүген 39нчы мәктәптә 1196 укучы парта артына утырачак, шуларның 320се беренче класска килүчеләр.

Мәктәпнең проектын Чаллы архитекторлары Елена һәм Равил Сафиуллиннар булдырган.

Татарстан Республикасы Президенты Рөстәм Миңнеханов Иосиф Кобзон гаиләсенең кайгысын уртаклашу телеграммасы җибәрде.

«Хөрмәтле Нинель Михайловна, Андрей Иосифович һәм Наталья Иосифовна! Ирегез һәм әтиегез, Иосиф Давыдович Кобзон, вафат булуга бәйле рәвештә татарстанлылар һәм шәхсән үзем чын күңелдән кайгыгызны уртаклашабыз, - диелә телеграмма текстында. - Илебез бөтен бер дәверне һәм илебез эстрадасының иң яхшы традицияләрен чагылдыручы уникаль кешене югалтты.

Татарстан Республикасы Президенты Рөстәм Миңнехановның Бөтенроссия «Белем көне» бәйрәме уңаеннан мөрәҗәгате
Рәсми Татарстан